kardosdrur/scandi-wiki huggingface dataset:
Reinhart Behr

Reinhart Behr (født 4. oktober 1928 i Hamborg, død 15. december 2003 i Ulbølle Sogn på Fyn) var en tysk lærer, matematiker, fysiker, politiker og forfatter.

Hans liv 
Reinhart Behr boede fra 1930 til 1988 i Berlin. Han blev student fra Schadow-gymnasiet i Zehlendorf/Berlin og studerede fagene matematik og fysik, først på Humboldt Universitetet i Østberlin og senere på det Frie Universitet i Vestberlin. 1953 bestod han første statseksamen og underviste derpå et år ved Goethe-gymnasiet i Lichterfelde/Berlin og derefter ved Beethoven-gymnasiet i Lankwitz/Berlin, hvor han virkede som leder af fagområdet matematik indtil sin pensionering i 1988. Derpå flyttede han til Egebjerg Kommune på Fyn sammen med sin danskfødte kone.

Hans virke 
I 1953 meldte Reinhart Behr sig ind i lærernes fagforening GEW (Gewerkschaft Erziehung Wissenschaft). Han engagerede sig med alle demokratiske midler i kampen mod den fra hans synspunkt uretfærdige Berufsverbot-politik og gik ligeledes ind i freds- og anti-atombevægelsen og i kampen mod de fascistiske tendenser. Kort før sin død blev han æret og modtog guldnålen fra GEW for sit 50-årige medlemskab.

I 70’erne medvirkede Reinhart Behr ved udarbejdelsen af curricula og undervisningsmaterialer for de erhvervsorienterede gymnasier, der var ved at blive oprettet i Berlin.
 
Reinhart Behr var allerede som lærer politisk aktiv. Han var medlem af Den Alternative Liste (AL) og sad som medlem i Berlins parlament fra 1983 til 1985.
 
Som pensioneret lærer i Danmark skrev han flere populærvidenskabelige bøger og artikler om matematik og astronomi. Han var medlem af Ernst-Bloch-Gesellschaft.

Også i Danmark var han politisk aktiv på venstrefløjen og medlem af Enhedslisten. Han skrev debatindlæg og holdt foredrag og taler, om tyske politiske forhold før og nu og om naturvidenskabelige emner.

Publikationer (tysk) 
 Oh, dieses Dänisch! – Eine heitere und unterhaltsame Betrachtung zur Sprache unserer Nachbarn. Welver, Stein, 5. Auflage (2007), .
 Oh, dieses Chinesisch! – So schreibt ein Fünftel der Menschheit. Redaktion: Rotraut Bieg-Brenzel, Conrad Stein, 1. Auflage (2005), .
 Am Anfang steht ein Blick zum Mond – Die Entdeckung unserer Stellung im Weltraum. Books on Demand GmbH (2000), .
 Fraktale, Formen aus Mathematik und Natur. Stuttgart, Klett-Schulbuchverlag, 1. Auflage (1993), .
 Ein Weg zur fraktalen Geometrie. Stuttgart, Klett-Schulbuchverlag, 1. Auflage (1989), .
 Dokumentation der Äußerung und ihrer Behandlung im Abgeordnetenhaus "Wer Kinder als Demonstrationsobjekte der Politik benutzt, macht sich des Vorwurfs des Faschismus schuldig", Schulsenatorin Laurien. Herausgeber, Berlin, Alternative Liste (1983)

Noter

Eksterne henvisninger 
 Homepage Reinhart Behr

Fysikere fra Tyskland
Matematikere fra Tyskland
Politikere fra Tyskland
Faglitterære forfattere fra Tyskland
Personer fra Berlin
Debatbogsforfattere fra Tyskland
Corregidor

Corregidor er en ø i Filippinerne. Den ligger ved indsejlingen til Minilabugten, ca. 48 km vest for Manila. Forvaltningsmæssigt hører Corregidor dog til Cavite City. Corregidor har form som en haletudse. Øens areal udgør ca. 9 km².

Historie

Spanske tid 
Øen var formentlig beboet af fiskere allerede inden spanierne fik herredømmet over Filippinerne. I den spanske tid var der en en signalstation på øen, hvorfra der blev tændt bål for at man i Manila kunne se at der kom hjemvendende skibe. I 1795 blev der bygget en flådehavn på øen, senere fulgt af et marinehospital og i 1836 blev der bygget et fyrtårn. Den lille by San Jose på Corregidor udgjorde regeringssædet på øen.

Amerikansk tid 
Efter USA's overtagelse af Filippinerne i 1898 blev øen i 1907 udpeget til militært område, og den derværende militærpost fik navnet Fort Mills. På grund af sin placering var den særdeles velegnet ved forsvaret af Manila bugten og blev fra 1909 befæstet med artilleristillinger og bunkers og der blev anlagt veje. Da arbejderne forlod øen den 15. marts 1912 var øen blevet til en militær fæstning. På grund af øens klippefyldte natur og disse befæstninger bliver øen til stadighed omtalt som "The Rock".

Under den japanske invasion i december 1941 blev øen den 21. december hovedkvarter for den amerikanske flåde i området, som var underlagt general Douglas MacArthur. Trods blokade og heftige bombardementer fra luften kunne Corrigidor holde ud længe, og aflaste Bataan som sidte tilbagetrækningsmulighed for de filippinske og amerikanske styrker.

General MacArthur blev tilbagekaldt fra Corregidor og evakueret til Australien via Mindenao den 11. marts. Også efter at Bataan faldt den 9. april holdt fæstningen på øen ud i endnu 27 dage. Den 5. maj indledte 2.000 japanere end storm af øen med støtte fra luften og den følgende dag kapitulerede forsvarerne. Under den japanske besættelse forblev en japansk styrke på omkring 300 mand på øen sammen med ca. 500 krigsfanger.

Under amerikanernes tilbageerobring af Filippinerne i 1945 blev krigsfangerne transporteret bort. De amerikanske tropper stod overfor 5.000 japanere da de efter befrielsen af Luzon og hovedparten af Manila angreb øen den 15. februar 1945. Kampene om øen varede i 12 dag eog kostede knap 900 ofre på amerikansk side, mens næsten alle japanerne omkom.

I dag 
I dag er Corregidor hovedsagelig et historisk mindesmærke. Med de stadig synlige militære anlæg såsom Malinta-tunnelen, det gamle fyrtårn og mange parker er Corregidor en af de store turistmagneter på Filippinerne.

Eksterne kilder 

Øer i Filippinerne
2. verdenskrig
Wenche Foss

Wenche Foss (født 5. december 1917 i Kristiania, død 28. marts 2011 i Oslo ) var en norsk skuespillerinde og sangerinde, ofte beskrevet som efterkrigstidens store diva i norsk teater.

Kildehenvisninger

Eksterne henvisninger 
 

Filmskuespillere fra Norge
Personer fra Oslo
Tegnefilmsdubbere fra Norge
Tv-skuespillere fra Norge
Modtagere af Kritikerprisen
Salomons Nøgle

Salomons Nøgle (Miphtheach Schelomoh, Clavis Salomonis) er navnet på et formodentlig meget gammelt magisk skrift, en grimoire, der behandler den praktiske kabbala, ånderne og deres besværgelse.

Ifølge en tradition, der kan føres tilbage til den jødiske historieskriver Josefus (1. årh. e.Kr.), havde Gud skænket Salomon magt til ved højtidelige besværgelser at uddrive dæmoner og helbrede sygdomme. Disse magiske kunster synes senere ret almindelige at være blevet udøvet af jøderne i Europa, især under maurernes herredømme i Spanien, og det er næppe usandsynligt, at de herved anvendte formularer tidligt er blevet samlet til et hele, som da ganske naturligt er kommet til at bære Salomons navn, da han ifølge traditionen skal have efterladt sig optegnelser af magisk indhold. Sikkert er det nu i hvert fald, at de europæiske magere, Peter Abano, Cornelius Agrippa og andre, som har behandlet besværgekunsten, især har øst af hebræiske kilder, herom bærer deres værker tydeligt vidnesbyrd. Og endnu i 18. århundrede har der eksisteret en del indbyrdes noget afvigende, latinske, tyske og franske manuskripter, som ansås for at være gengivelser af den oprindelige Salomons Nøgle, men om disses senere skæbne vides intet. Værket kendes nu kun fra den af Andreas Luppius 1686 besørgede udgave, som er optrykt af Scheible i Das Kloster (3. bd, Stuttgart 1846).

Litteratur anvendt af Lehmand i Salmonsen
 Kiesewetter: Faust in der Geschichte und Tradition, Leipzig 1893.

Se også 
 Goetia, Kong Salomos Mindre Nøgle, ("Clavicula Salomonis"?)

Kilde 
 Opslag af professor Alfred Lehmand i Salmonsen (Salmonsens Konversationsleksikon, 2. udgave, bd. 20, s. 844)

Referencer

Eksterne henvisninger 

 



Okkultisme
Litteratur fra middelalderen
Piet de Jong

Piet de Jong (3. april 1915 - 27. juli 2016) var en hollandsk politiker. Han var premierminister i Holland fra 1967 indtil 1971. Han var frem til sin død den ældste tidligere premierminister i Holland.

Eksterne henvisninger 

Regeringsledere fra Nederlandene
Hundredårige
Den onde lykke

Den onde lykke er en novellesamling skrevet af Tove Ditlevsen og udgivet første gang i 1963.

Noveller i samlingen 
 Dolken 
 Måden 
 Angst 
 Moderen 
 En fin forretning
 Fuglen 
 De små sko
 Den bedste vittighed
 To kvinder
 Gentagelse
 Den onde lykke

Eksterne henvisninger 
 Boganmeldelse  på Bogrummet.dk

Novellesamlinger
Bøger af Tove Ditlevsen
Litteratur i 1963
Edvard Gille

Jacob Edvard Gille (født 10. august 1814 i Stockholm, død 8. november 1880 sammesteds) var en svensk komponist.

Gille var embedsmand under Stokholms Kommune, tillige organist i den katolske kirke og en tid orkesterdirigent ved Mindre teatern, medlem af det musikalske akademi. Gille har komponeret tre operaer, forskellige symfonier og koncertstykker med kor, flere messer, ouverturer og kammermusik, blandt andet sat musik til Oehlenschlägers Axel og Valborg (1856).

Kilder 

 

Embedsmænd fra Sverige
Klassiske komponister fra Sverige
Medlemmer af Kungliga Musikaliska Akademien
Svenskere i 1800-tallet
Personer fra Stockholm
Odd Eriksen

Odd Eriksen (født 11. marts 1955 i Sandnessjøen, død 11. februar 2023) var en norsk politiker (Ap). 17. oktober 2005 blev han minister for industri og handel i Jens Stoltenbergs 2. regering. Han gik af som minister 29. september 2006 og blev erstattet af Dag Terje Andersen (Ap).

Eriksen blev indsat som fylkesrådsleder i Nordland fylkesting 6. december 2006.

Eriksen var oprindeligt fra Dønna. Han startede sin karriere i 1974 som operatør i elektrolysen ved Elkem Aluminium i Mosjøen. I årene 1986–1990 var han fagforeningsleder i Mosjøen kjemiske arbeiderforening, som er den lokale forening i NKIF, hvor han blandt andet ledede strejken under lockouten i 1986. Han var stortingsrepræsentant i årene 1993–2001. Fra 2003 og frem til udnævnelsen som minister, var han fylkesråd for Transport og leder for Arbeiderpartiet i Nordland.

Efter jobbet som minister fortsatte han i jobbet som fylkesrådsleder i Nordland.

Eriksen blev kendt, da han var med til at overmande kapreren på et fly fra Kato Air i 2004, og afværgede dermed at flyet styrtede i nærheden af Bodø. På baggrund af dette modtog han prisen Polaris Award fra organisationen International Federation of Air Line Pilots' Associations (IFALPA).

Referencer

Eksterne henvisninger 

 Stortinget.no – Biografi

Stortingsrepræsentanter fra Arbeiderpartiet
Dag Terje Andersen

Dag Terje Andersen (født 27. maj 1957 i Frogn i Akershus) er en norsk politiker (Ap) og var minister for Arbejde og Social Inklusion 20. juni 2008-2.oktober 2009. Han var fungerende Kyst- og Fiskeriminister 16. november 2006–9. april 2007 og Minister for Handel og Industri 29. september 2006–20. juni 2008. Han blev første gang valgt til Stortinget fra Vestfold i 1997, og blev på ny valgt i 2005, 2009 og 2013. Han var i perioden 2009-2013 Stortingspræsident.

Eksterne henvisninger 

Regeringen Jens Stoltenberg II
Arbejdsministre fra Norge
Landbrugsministre fra Norge
Stortingsrepræsentanter fra Arbeiderpartiet
Vésteinn Hafsteinsson

Vésteinn Hafsteinsson født 12. december 1960 i Selfoss, Island, er tidligere islandsk diskoskaster som i dag arbejder som atletiktræner i Sverige

Hafsteinsson deltog i sit første OL 1984 i Los Angeles da han testedes han positiv for Nandralon, trots det blev han udtaget til de næste tre Olympiske lege; 1988 i Seoul (19. plads), 1992 i Barcelona (11. plads) og 1996 i Atlanta (32. plads). Han deltog i fire VM uden at nå finalen. Hans personlige rekord i diskoskast er 67.64 som han nåede 1989 i Selfoss.

Efter den aktive karrier blev Hafsteinsson træner 1996. Han havde i 20 år Helsingborg som base men flyttede 2008 med familjen til Växjö hvor han hu arbejder som træner. Han boede også en kort tid i Århus. Han er eller har været træner for Gerd Kanter, Omar El Ghazaly, Raigo Toompuu, Navdeep Dhaliwal og danskerne Joachim B. Olsen, Kim Juhl Christensen, Nick Petersen og Christina Scherwin.

Hafsteinsson studerede og trænede på University of Alabama in Tuscaloosa, USA 1982-1986 hvor fra han har en Bacheloreksamen i idræt.

2008 fick Hafsteinsson af Estlands president Toomas Hendrik Ilves ordenen Terra Mariaekorset af 4.grad.

Hafsteinsson er gift med den tidligere svenske mester i diskoskast Anna Östenberg, som arbejder på atletikgymnasiet i Växjö, paret har tre børn.

Noter 

Dopingsager i atletik
Diskoskastere fra Island
Sylvia Brustad

Sylvia Kristin Brustad (født 19. december 1966 i Elverum) er en tidligere norsk politiker (Ap) og minister for industri og handel siden 20. juni 2008.

Brustad tog videregående eksamen i 1985 og var elev ved Arbeiderbevegelsens Folkehøgskole 1985-1987. Hun har arbejdet som journalist i LO-bladene LO-aktuelt (1987–88) og Aktuelt perspektiv (1988–1989). Siden hun blev stortingsrepræsentant i 1989 har hun været fuldtidspolitiker. Ved Stortingsvalget 2009 stillede hun ikke til genvalg.

Eksterne henvisninger 

Journalister fra Norge
Stortingsrepræsentanter fra Arbeiderpartiet
Administrationsministre fra Norge
Kommunalministre fra Norge
Heidi Grande Røys

Heidi Grande Røys (født 6. maj 1967 i Kalvåg i Bremanger) er en norsk politiker (Sv). Røys har baggrund som børnehaveleder og lokalpolitiker i hjemfylket. 

Hun blev valgt til Stortinget fra Sogn og Fjordane i 2001. I 2005 blev hun udnævnt til Minister for Fornyelse og Administration i Regeringen Jens Stoltenberg II. Efter Stortingsvalget i 2009 blev hun erstattet af Rigmor Aasrud.

Eksterne henvisninger 

Regeringen Jens Stoltenberg II
Arbejdsministre fra Norge
Administrationsministre fra Norge
Stortingsrepræsentanter fra Sosialistisk Venstreparti
Ministre for nordisk samarbejde fra Norge
Burmavejen

Burmavejen (eng. Burma Road, kin. 滇缅公路) er en vej, som forbinder Burma (også kaldet Myanmar) med Kina. Den forbinder Kunming i Yunnan med Lashio i Burma. Da den blev bygget, var Burma en britisk kronkoloni.

Vejen er 1.154 km lang og går i gennem barske bjergområder. Strækningerne fra Kunming til den burmesiske grænse blev bygget af 200.000 kinesiske arbejdere under 2. kinesisk-japanske krig i 1937 og blev færdige i 1938. Vejen spillede en rolle i 2. verdenskrig, hvor briterne benyttede Burmavejen til at sende krigsmateriel til Kina inden Japan kom i krig med Storbritannien. Forsyninger blev losset i Rangoon (nu Yangon) og sendt med jernbane til Lashio, hvor vejen startede i Burma. Efter at japanerne havde løbet Burma over ende i 1942, måtte De allierede forsyne Chiang Kai-shek og nationalistkineserne ad luftvejen. Disse forsyninger blev fløjet fra flyvepladser i Assam i Indien over den østlige del af Himalaya. Efter krav fra De Forenede Stater og til Winston Churchills store fortrydelse, fik britiske styrker tildelt den primære opgave i krigen mod Japan at generobre Burma og genåbne forbindelsen over land til Kina. Under britisk kommando besejrede indiske, britiske, kinesiske og amerikanske tropper, de sidste under kommando af Vinegar Joe Stilwell et japansk forsøg på at erobre Assam og generobrede i stedet det nordlige Burma. I dette område byggede de en ny vej, Ledovejen som forløb fra Ledo i Assam, gennem Myitkina hvor den mødte den gamle Burmavej ved Wandingzhen, i Yunnan i Kina. De første lastbiler nåede til den kinesiske grænse ad denne rute den 28. januar 1945. (Winston Churchill, Anden Verdenskrig, bd. VI, kap. 11.)

Referencer

Yderligere læsning 
 Jon Latimer, Burma: The Forgotten War, John Murray, (2004). .

Eksterne kilder 
 Billeder fra Burmavejen 
 WW2 – Felttog i Burma Video om Burmavejen
 WWII – Why We Fight – The Battle of China 1943 video 1
 WWII – Why We Fight – The Battle of China 1943 video 2
 Life-line to China Re-Opened, 1945/02/12 (1945) Universal Newsreel
 The Ghost Road  Mark Jenkins, Outside Magazine, Oktober 2003
 Blood, Sweat and Toil along the Burma Road Donovan Webster, National Geographic, November 2003
 Burma Road on bicycle  Erin O'Brien, The Cultured Traveler, Vol 6. april 2004
 China to Europe via a new Burma road  David Fullbrook, Asia Times, 23. september 2004
 On the way to MandalayThe Sydney Morning Herald, 16. august 2008
 Los Angeles Times, "Burma's Stilwell Road: A backbreaking WWII project is revived", 30. december 2008.

2. verdenskrig
Veje i Asien
Lars Foss

Lars Foss (15. september 1924 – 24. august 2007) var en dansk direktør og civilingeniør. Han var søn af Erling Foss og bror til Nils Foss.

Da Lars Foss blev født ind i industrifamilien Foss var der store forventninger til hans evner som erhvervsmand. Han indledte erhvervskarrieren med direktørposter i Sadolin & Holmblad, men blev i 1960 selvstændig med Lars Foss Kemi, der har selskaber i hele Norden. Samtidig sad han på bestyrelsesposter i Foss-gruppens virksomheder. I en alder af 66 år grundlagde han Fossnit A/S, der producerer kunstig julesne, og i 1994 tog han patent på et allergivenligt pude og dynefyld og begyndte at producere dyner og puder i stor stil i virksomheden Fossfill A/S.

Lars Foss er centrum for en af Danmarkshistoriens største forureningssager, efter at Lars Foss Kemi i 1960'erne og 1970'erne dumpede op imod 3.000 gifttønder i moser i Fredensborg Kommune.

Kilder og henvisninger

Ingeniører fra Danmark
Fabrikanter fra Danmark
Lars
Danskere i 1900-tallet
Personer i Kraks Blå Bog (afdøde)
Álava

Álava (spansk) eller Araba (baskisk) er en provins i den autonome region Baskerlandet i Spanien. Provinshovedstaden er Vitoria som også er hovedstad for regionen Baskerlandet.

Álava grænser til provinserne Guipúzcoa, Vizcaya, Burgos, Navarra og La Rioja. Indenfor provinsen er også en enklave som tilhører provinsen Burgos ved navn Condado de Treviño. Álava ligger i den østlige del af de Cantabriske bjerge og  floden Ebro har sit udspring lige vest for provinsen hvis sydgrænse til La Rioja følger denne på en lang strækning.

Provinser i Spanien
Baskerlandet (region i Spanien)
Michele Merkin

Michele Merkin (født 25. juni 1975) er en amerikansk model og TV-vært. Merkin begyndte allerede som model på deltid, da hun var 15 år.

Merkin blev udvalgt af Maxim på listen "Hot 100", som var en liste over de 100 mest attraktive kvinder i 2006 (som nr. 74) og i 2007 (nr. 56).

References

External links 

 
 

Modeller fra USA
The Blitz

The Blitz betegner en serie af tyske bombeangreb udført af Luftwaffe mod London og andre byer i det sydlige Storbritannien under 2. verdenskrig, her især Coventry Blitz (fra 7. september 1940 til 10. maj 1941).

Se også 
 Blitzkrieg
 Slaget om Storbritannien

Storbritannien under 2. verdenskrig
Aldersfordeling

En aldersfordeling er et hjælpemiddel inden for demografien til beskrivelse af en befolkning i et givet område.

Efter forholdene kan aldersfordelinger have forskellige forhold:
 Opdeling i tre aldersgrupper: 0-14 år (børn), 15-64 år (erhvervsaktive) og over 65 år (pensionister)
 Opdeling på 5-årsgrupper (0 år, 1-4 år, 5-9 år, 10-14 år, 15-19 år osv.)
 Opdeling på 1-årsgrupper.

Aldersfordelinger udnyttes til at belyse forskellige demografiske forhold, således forholdet mellem erhvervsaktive og forsørgede. Desuden bruges oplysningerne (sammen med oplysninger om køn og ægtestand) til opstilling af en befolkningspyramide, der kan udnyttes ved udvidede demografisk analyser, fx om befolkningen er "voksende", "stabil" eller "aftagende" (hhv. mange, færre og få børn i forhold til ældre aldersgrupper).

Litteratur 

 Aage Aagesen: "Befolkningen" (Niels Nielsen (red.): Atlas over Danmark. serie I, bind 2; Det Kongelige Danske Geografiske Selskab, København 1961)
 Christian Wichmann Matthiessen: "Danske byers vækst" (Atlas over Danmark. serie II, bind 4; København 1985)
 Niels Peter Stilling: De nye byer. Stationsbyernes befolkningsforhold og funktion 1840-1940; Selskabet for Stationsbyforskning 1987;  (s. 339-362)

Se også 

Demografiske begreber
Aldring
Marsha Hunt

Marsha Hunt (født Marcia Virginia Hunt 17. oktober 1917, død 7. september 2022) var en amerikansk skuespillerinde, der blev blacklistet af Hollywoods filmproducenter, efter at hun den 27. oktober 1947 havde deltaget i en demonstration i Washington D.C. mod Komitéen for Uamerikansk Virksomhed sammen med 30 skuespillere, instruktører forfattere og producenter (bl.a. John Huston, Humphrey Bogart, Lauren Bacall og Danny Kaye).

Referencer

Eksterne henvisninger 

 
 Photos of Marsha Hunt in the 1930s and ’40s

Skuespillere fra Illinois
Hundredårige
Personer fra Chicago
Subic Bay

Subic Bay er en bugt, som udgør en del af Luzonhavet på vestkysten af øen Luzon på Filippinerne, omkring 100 km nordvest for Manilabugten. Ved dens kyst lå der tidligere en stor amerikansk flådebase U.S. Naval Base Subic Bay. Nu er der et industri og handelsområde, som har navnet Subic Bay Freeport Zone.

Skibsvrag i Subic Bay 
Hovedparten af vragene i Subic Bay stammer enten fra den Spansk-amerikanske krig i 1898 eller fra 2. verdenskrig, hvor en række japanske skibe blev sænket af amerikanske fly.

El Capitan var et fragtskib på næsten 3.000 ton og knap 130 meter langt. Det sank i Subic Bay hvor det sidder på en skrånende bund.

Helvedesskibet Oryoku Maru: Den 15. december 1944 sank det med 1.619 amerikanske og britiske krigsfanger om bord. Skibet blev sænket af et kraftig bombardement fra amerikanske jagere mens det var på vej fra Subic Bay til Japan. Skibet var under en halv kilometer fra Alava kajen da det blev angrebet. Omkring 300 fanger døde under den korte rejse fra Manila og under angrebet.

Seian Maru: Under et luftangreb mod Subic Bay blev det 3.712 ton tunge fragtskib Seian Maru bombet og sænket. Det skete blot fire dage efter sænkningen af Oryoku Maru den 19. december 1944.

LST (Landing Ship Tank) Dette er et af de store LSTer som er spredt på bunden af Subic Bay. Det fik åbnet bundventilerne i 1946 i midten af Subic Bay mellem den sydlige ende af landingsbanen og Grande Island.

Den gamle USS New York, som var blevet omdøbt til USS Rochester i 1917. Ved starten på den japanske invasion af Filippinerne, fungerede dette skib som flydende værksted og lager. Selv om det allerede var taget ud af tjeneste var det pansrede skrog for værdifuldt til at man kunne lade det erobre, så bundventilerne blev åbnet i december 1941 af amerikanske styrker.

San Quentin: Under den Spansk-amerikanske krig i 1898, lod spanierne deres egen San Quentin gå ned i håb om at blokere passagen mellem Grande Island og Chiquita Islands ved mundingen af Subic Bay.

Eksterne henvisninger 

 Subic Bay Area Tourist, Visitor and Accommodation Information
 Satellitfoto fra marts 2004
 Subic Bay Philippines 
 Subic Bay News
 link Nyheder og information om Subic Bay.

Filippinernes geografi
Bugter
Albacete (provins)

Albacate er en provins i den autonome region Castilla-La Mancha i Spanien. Provinshovedstaden er byen Albacete.

Albacete grænser til provinserne Cuenca i nord, Valencia og  Alicante i øst, Murcia og Granada i syd og Ciudad Real og Jaén mod vest.
Den ligger i det sydøstlige hjørne af den store højslette Meseta Central, og med undtagelse af bjergområder i sydøst (nordenden af Sierra Segura), er der et forholdsvis fladt landskab i provinsen. Det højeste bjerg er det 1.790 meter høje Sierra de Alcaraz. Floderne Júcar og Segura løber begge gennem provinsen.

Eksterne henvisninger 

Officiel side
Billeder fra provinsen Albacete 

Provinser i Spanien
Castilla-La Mancha
Tingsliggørelse

Tingsliggørelse (ty. "Verdinglichung") betegner det fænomen, at man opfatter eller behandler noget, der ikke er en ting, som om det var en ting – eksempelvis mennesket – hvilket leder til fremmedgørelse. Begrebet blev introduceret som et tema i den tyske idealisme, og især anvendt efterfølgende i den marxistiske tradition. 

Begrebet reifikation blev første gang nævnt i et eassy af György Lukács i 1923, men har særligt været anvendt indenfor marxismen, hvor det opfattes negativt og uønsket. Ordet blev første gang registreret i det danske sprog i 1966.

Tingsliggørelse er inden for personalisme en uundgåelig del af den menneskelige væren. Filosoffen Martin Buber taler om idealet om Jeg-Du, som er det moralske forhold mellem personer, mens Jeg-Det er den indstilling mennesker er i, når de forsøger at tage kontrol. Mennesket kan ikke forholde sig til hele verdens befolkning som "du", men er nødt til at betragte det som "det" for at kunne overskue verden. Tingsliggørelsen opstår uundgåeligt, så snart menneskelige fællesskaber opstår. Inden for psykologien taler man tilsvarende om ind- og ud-grupper.

Eksterne henvisninger 
 Fremmedgørelse og tingsliggørelse på Leksikon.org
 Tingsliggørelse på Den Store Danske

Referencer 

Filosofi
Marxisme

fr:Chosification